[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.12.2006

SEC(2006) 1776 végleges

1. ELŐZETES KÖLTSÉGVETÉS-MÓDOSÍTÁSI TERVEZETA 2007-ES ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz - Bizottság

(előterjesztő: a Bizottság)

1. ELŐZETES KÖLTSÉGVETÉS-MÓDOSÍTÁSI TERVEZETA 2007-ES ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2007. évi általános költségvetés 1. költségvetés-módosításának előzetes tervezetét.

TARTALOMJEGYZÉK

1. Bevezetés 4

2. A 2006. november 28-i háromoldalú egyeztető ülésen elért megállapodás alapján szükséges kiigazítások 4

2.1. Az új többéves pénzügyi keretből eredő változások 4

2.2. Strukturális alapok, a Kohéziós Alap és az Európai Halászati Alap 5

2.3. Közös Kutatóközpont (KKK) 6

2.4. Költségvetési kiigazítások a számviteli rendszer korszerűsítését követően 8

2.5. Európai Beruházási Alap 9

2.6. Európai Szociális Civil Szervezetek Platformja 9

2.7. A Svájci Államszövetség részvétele a közösségi programokban 10

ÁLTLÁNOS BEVÉTELKIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. BEVEZETÉS

A Bizottság e 2007. évi 1. sz. előzetes költségvetés-módosítási tervezettel a 2006. november 28-án lezajlott háromoldalú egyeztetés során elfogadott 2/2007 módosító indítvány szerint a 2007. évi általános költségvetésben szükséges technikai kiigazításokat kívánja végrehajtani, amelyeket a 2007. évre szóló költségvetési eljárás utolsó szakaszában nem lehetett figyelembe venni.

A november 28-i háromoldalú egyeztető ülésen elért megállapodás alapján a Tanács 2006. november 30-i ülésén csak a 2/2007 módosító indítvány következő elemeit fogadta el:

- 500 millió euro összegű kötelezettségvállalási előirányzat a globalizációhoz való alkalmazkodás elősegítését célzó európai alap (EGF) számára, kizárólag az intézményközi megállapodásra (IKM) és az EGF-rendelet 12. cikkére való hivatkozással;

- 6 millió euro összegű kötelezettségvállalási előirányzat és 4,4 millió euro összegű kifizetési előirányzat a Hercule II program számára a Bizottság javaslata alapján.

Ezenfelül az Írországért Nemzetközi Alapnak szánt előirányzatokat már tartalmazta a 2007. évi költségvetési tervezet EP általi első olvasata, és a Tanács 2. olvasatban elfogadta azokat.

A november 28-i háromoldalú egyeztető ülésen a Bizottság bejelentette, hogy 2007 elején javasolja ezt az előzetes költségvetés-módosítási tervezetet, azt feltételezve, hogy a javasolt változtatásokat figyelembe veszik a 2007-es költségvetés 2007. március közepére tervezett, a Hivatalos Lapban történő végleges kihirdetésekor.

E célból a Bizottság felkéri az Európai Parlamentet és a Tanácsot, hogy egyetlen olvasatban fogadja el a költségvetés-módosítás előzetes tervezetét annak érdekében, hogy a végleges elfogadásra 2007. február 1-jéig sor kerülhessen.

2. A 2006. NOVEMBER 28-I HÁROMOLDALÚ EGYEZTETő ÜLÉSEN ELÉRT MEGÁLLAPODÁS ALAPJÁN SZÜKSÉGES KIIGAZÍTÁSOK

Az előzetes költségvetés-módosítási tervezetben javasolt kiigazításoknak a 2007. évi költségvetés szerkezetében és megjegyzéseiben (a jogalapra való hivatkozások) elsősorban a jogalkotó hatóság egyetértését kell tükröznie az új kiadási eszközökkel kapcsolatban, valamint az 5/2006 költségvetés-módosítással a 2006-os költségvetésbe már felvett javításokat (különösen az EFA-hozzájárulást és a pénztárkezeléssel kapcsolatos költségvetési sorokat), olyan mértékben, amennyiben a 2007. évi költségvetés-tervezet európai parlamenti második olvasata nem tér ki ezekre a kérdésekre. Ezek nem módosítják a 2007. évi költségvetésben megállapított teljes összegeket. Alább következnek a fő kiigazítások.

2.1. Az új többéves pénzügyi keretből eredő változások

A módosított jogalkotási csomag következtében, amelyet a Bizottság az új pénzügyi keretben meghatározott és a 2006. május 17-i új intézményközi megállapodásban rögzített éves kiadási korlátokkal összhangban 2006. május 24-én fogadott el, számos költségvetési sor költségvetési megjegyzéseit, és némely esetben a költségvetési nómenklatúrát ennek megfelelően módosítani kell. Ennek valamennyi részletét tartalmazza e költségvetés-módosítás költségvetési melléklete.

Az ilyen jellegű kiigazításokat elsősorban a külkapcsolatok és a fejlesztés szakpolitikai területek igénylik. 4 külön eszköz (a demokrácia és az emberi jogok európai eszköze, az iparosodott országok eszköz, a nukleáris biztonsági eszköz és a gyorsreagálási és felkészültségi eszköz) létrehozása az alcímeken belüli szerkezeti változást és bizonyos költségvetési tételek újrafelosztását eredményezi, de ez nem érinti a végösszeget.

2.2. Strukturális alapok, a Kohéziós Alap és az Európai Halászati Alap

A strukturális alapok és a Kohéziós Alap esetében az elfogadott jogalap módosítja az 1b. fejezet teljes keretének egyes alkotóelemek közötti megosztását, és ennek megfelelően módosítani kell a költségvetést is. Szintén meghatározásra került az 1b. fejezet határokon átnyúló együttműködés (CBC) előirányzatának hozzájárulása az európai szomszédsági és partnerségi eszközhöz (ENPI), és megtörtént az ennek megfelelő átcsoportosítás az Európai Regionális Fejlesztési Alap (ERFA) területi együttműködés sorából a 19 08. ENPI alcím CBC sorába. Az 1b. fejezet kötelezettségvállalási és kifizetési előirányzatainak teljes kerete nem változik. Számos technikai korrekcióra is sor kerül.

Az Európai Halászati Alap esetében a legújabb megállapodás értelmében, mely szerint különbséget kell tenni a konvergenciarégiók és a nem-konvergencia régiók között, forrásokat csoportosítanak át a „konvergencia célkitűzés” és a „konvergencián kívüli területek” című költségvetési sorok között. A következő táblázat a változásokat foglalja össze. Részletes magyarázatuk az alábbiakban található.

2007. évi költségvetés | Előzetes költségvetés-módosítási tervezet (EKMT) 1/2007 | Különbözet |

Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat |

Európai Halászati Alap (EHA) – Konvergencia célkitűzés | 11 06 12 | 425.567.209 | 227.823.592 | 425.340.636 | 227.713.932 | -226.573 | -109.660 |

Európai Halászati Alap (EHA) – Konvergencia célkitűzésen kívül | 11 06 13 | 141.383.414 | 73.582.840 | 141.609.987 | 73.692.500 | 226.573 | 109.660 |

2. FEJEZET nettó változás | 0 | 0 |

Kohéziós Alap | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 |

Kohéziós Alap nettó változás | 4.544.303 | 1.112.169 |

ERFA – Konvergencia | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 |

ERFA – Regionális versenyképesség | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 |

ERFA európai területi együttműködés | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 |

ERFA operatív technikai segítségnyújtás | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 |

Határokon átnyúló együttműködés – Hozzájárulás az 1b. fejezetből | 19 08 02 02 | p.m. | p.m. | 47.579.371 | 12.753.208 | 47.579.371 | 12.753.208 |

ESZA – Konvergencia | 04 02 17 | 7.416.797.011 | 1.092.393.287 | 7.403.471.207 | 1.089.889.685 | -13.325.804 | -2.503.602 |

ESZA – Regionális versenyképesség | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 |

ESZA operatív technikai segítségnyújtás 2007-2013 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 |

Strukturális alapok nettó változás | -4.544.303 | -1.112.169 |

1b. FEJEZET nettó változás | 0 | 0 |

A strukturális alapok és a Kohéziós Alap kötelezettségvállalási előirányzatait kiigazították annak érdekében, hogy tükrözzék az elfogadott jogalapban szereplő végleges adatokat. Összességében a Kohéziós Alap kerete 4,544 millió euróval bővül, míg a strukturális alapoké 4,544 millió euróval kevesebb lesz. A strukturális alapokon belül a „konvergencia” előirányzatai csökkennek, míg a „regionális versenyképesség” előirányzatai növekednek. A „területi együttműködés” célkitűzés kötelezettségvállalási előirányzatai csökkennek. Emellett e célkitűzés esetében az 1b. fejezet az európai szomszédsági és partnerségi eszközhöz (határokon átnyúló együttműködés) való hozzájárulása, azaz 47,579 millió euro került átcsoportosításra az ERFA európai területi együttműködés sorról az ENPI határokon átnyúló együttműködés sorára. A technikai segítségnyújtás kismértékben alacsonyabb a 2007. évi költségvetésben szereplőnél. Ami az előirányzatok ERFA és ESZA közötti megoszlását illeti, megtartották a 2007. évi költségvetésben alkalmazott százalékos arányt.

Az 1b. fejezet teljes kifizetési előirányzata szintén nem változik. Az előirányzatok soronkénti megoszlása azonban kismértékben módosul. Ez szükségszerű, mivel a teljes programozási keretösszeg százalékaként kiszámított előlegkifizetések kismértékben magasabbak a Kohéziós Alap esetében, és a 2006 nyarán elfogadott jogalap a strukturális alapok rovására megemelte a Kohéziós Alaphoz rendelt összegeket. Ennélfogva az előirányzatok teljes összege minden egyes célkitűzés esetében (beleértve az 1b. fejezetnek a határokon átnyúló együttműködéshez való hozzájárulását) a kötelezettségvállalásokban bekövetkezett változásokkal összhangban módosul, hogy tükrözze az előlegekben várhatóan bekövetkező változást. A költségvetésen technikai korrekciót is végrehajtottak: a „regionális versenyképesség” célkitűzés esetében az ESZA kifizetési előirányzatait csökkentették, miközben az ERFA kifizetéseit növelték, kiigazítva ezzel az ESZA és az ERFA közötti egyenleget. A kiigazítás eredményeként az ESZA és az ERFA esetében azonos arányban állnak egymással a kifizetések és a kötelezettségvállalások. Végezetül az ERFA technikai segítségnyújtási sorára előirányzott kifizetéseket lefelé módosították, hogy a fejezet teljes módosítása ne befolyásolja a költségvetést.

2.3. Közös Kutatóközpont (KKK)

A KKK 2007-es létszámtervét módosítani kell, hogy a teljes bizottsági személyzet számára egységes előmeneteli rendszert biztosítsanak.

A javasolt módosítás végrehajtja a 2007-es előléptetésekhez készített KKK-létszámterv besorolási osztályainál szükséges változtatásokat, anélkül hogy a tervezett álláshelyek teljes száma és azok egyes funkciócsoportok közötti eloszlása változna..

Tartalmazza AD5 kategóriás állások AD6 kategóriássá minősítését is, így a kutatási versenyvizsgán sikeres jelentkezők ezen a szinten állhatnak munkába. Ezt az intézkedést a magasan képzett és specializált személyzet iránti igény indokolja.

A javasolt változtatások nem teszik szükségessé a KKK javasolt előirányzatainak módosítását, mivel az előmenetelre a GVT (Glissement Vieillesse Technicité – átsorolás, szolgálatban eltöltött idő, műszaki szakértelem) előléptetési kritériumok vonatkoznak.

A KKK létszámtervének módosítása – 1/2007. előzetes költségvetés-módosítási tervezet |

Kutatás és technológiafejlesztés – Közös Kutatóközpont |

Besorolási fokozatok és osztályok | Álláshelyek – 2007. évi költségvetés | Módosítás – 1/2007. előzetes költségvetés-módosítási tervezet | Álláshelyek 2007-ben, az 1/2007 előzetes költségvetés-módosítási tervezetet követően |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD összesen | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST összesen | 1.089 | 0 | 1.089 |

Mindösszesen | 1.957 | 0 | 1.957 |

2.4. Költségvetési kiigazítások a számviteli rendszer korszerűsítését követően

2.4.1. A pénztárkezeléssel kapcsolatban felmerült kiadások fedezése

Számviteli rendszerének korszerűsítését követően, valamint figyelembe véve, hogy számos, több éve nyitott egyenlegű, a költségvetésen kívüli számlát le kellett zárni, a Bizottság már az 5/2006 költségvetés-módosításban javasolta egy új jogcím – 27 01 12 02. A pénztárkezeléssel kapcsolatban felmerült kiadások fedezése – létrehozását, a következő megjegyzésekkel:

„Ez az előirányzat költségvetési kiigazítások fedezésére szolgál:

- az előlegszámlák esetében, amennyiben az engedélyezésre jogosult tisztviselő minden megfelelő intézkedést megtett a helyzet rendezése érdekében, és amennyiben a kiigazítási kiadás nem könyvelhető másik, speciális költségvetési sorra;

- azokban az esetekben, amikor a követelést részben vagy egészen törlik, miután az bevételként könyvelésre került a számlákon (különösen a kötelezettséggel szemben történő elszámolás esetén);

- azokban az esetekben, amikor a HÉA nem került beszedésre, és ahol az összeg már nem könyvelhető az eredeti kiadást tartalmazó sorra;

- bármely, a fenti esetekhez kapcsolódó kamat esetében, ha az nem könyvelhető más speciális költségvetési sorra.”

A Bizottság javasolja továbbá a 27 01 12 01. Pénzügyi díjak költségvetési jogcím megjegyzései második bekezdésének áthelyezését erre az új költségvetési jogcímre, e második bekezdés szövege a következő: „E jogcímnek szükség esetén az is a célja, hogy előirányzatoknak adjon helyet az olyan bankok felszámolásából vagy megszűnéséből adódó veszteségek fedezetére, amelyeknél a Bizottság előleg-elszámolási céllal számlákkal rendelkezik (az úgynevezett „ régie d'avance ”).”

Ezeket a változtatásokat a 2006. évi költségvetésben a költségvetési hatóság az 5/2006 költségvetés-módosítás október 24-i elfogadásával jóváhagyta. E változásokat is be kell vezetni a 2007. évi költségvetésbe, „pro memoria” („p.m.”) bejegyzéssel.

2.4.2. A „21 01 04 10. EFA-hozzájárulás a közös igazgatási támogatási kiadásokhoz” új költségvetési jogcím létrehozása

A Bizottság szintén javaslatot tesz a „21 01 04 10. EFA-hozzájárulás a közös igazgatási támogatási kiadásokhoz ” új költségvetési jogcím létrehozására, ahogy tette azt a költségvetési hatóság által október 24-én elfogadott az 5/2006 költségvetés-módosításban is.

A 9. EFÁ-ról szóló belső megállapodás értelmében az Európai Fejlesztési Alap keretének egy részét a közösségi költségvetés azon költségeinek fedezésére használják, amelyek az EFA végrehajtásának támogatása kapcsán az EU-küldöttségeken keletkeznek (pl. külső személyzet, bérleti díj, áram, közművek, stb.). Mivel az EFA költségvetése eltér a közösségi költségvetéstől, a Bizottság mindegyik költségvetési év elején a megelőző év kiadásaira tett becslés alapján beszedési megbízást készít az EFÁ-val szemben. A kiadások – amelyeket a különböző igazgatással kapcsolatos költségvetési jogcímek között és az EFÁ-n belül méltányosan kell megosztani – évközi felosztása külön erre a célra fenntartott, költségvetésen kívüli egyedi számlán történik. Ez azt jelenti, hogy a Bizottság költségvetéssel kapcsolatos beszámolója jelenleg nem terjed ki az EFA által finanszírozott kiadások összegére.

A folyamatok időben történő és hatékony feldolgozásának érdekében, valamint a költségvetés végrehajtásáról szóló beszámoló teljessé tételére a Bizottság olyan új költségvetési tétel létrehozását javasolja, amelyen az EFÁ-tól kapott pénzeszközök beérkezése után automatikusan kötelezettségvállalási és kifizetési előirányzatok kerülnek kimutatásra. Erre a lépésre a küldöttségeken bevezetésre kerülő eredményszemléletű számviteli rendszer miatt technikai szempontból van szükség, továbbá jelentős mértékben javítani fogja a műveletek elszámoltathatóságát és átláthatóságát. A változtatás nincs hatással az összegek ki- és beáramlására, illetve a finanszírozás általános szintjére.

Ez a költségvetési tétel lehetővé teszi majd, hogy az EFA bevételeire és kiadásaira is a közös beszámolási eszközöket alkalmazzák. Az EFA pénzügyi hozzájárulásának kezelése célhoz kötött bevételként történik, a kifizetési és kötelezettségvállalási előirányzatoknál „p.m.” bejegyzés javasolt.

2.5. Európai Beruházási Alap

Az Európai Beruházási Alap 2007 közepére kimeríti saját forrásait, ezért az EBA igazgatótanácsa a jegyzett tőke névleges értékének maximum 50%-kal történő megemelését javasolja. Az 1994/375/EK tanácsi határozat 3. cikke rögzíti, hogy a lehetséges tőkeemelésről a Tanács egyhangúlag határoz, a Bizottság javaslatára és az Európai Parlamenttel való konzultációt követően.

A Bizottság várhatóan év végéig fogadja el az EBA tőkeemeléséről szóló jogalkotási javaslatot. A tőkeemelés költségét – amint azt a Bizottság a 2007-es költségvetésben javasolta – a 2007-2010 közötti időszakban a „01 04 09 01. Európai Beruházási Alap – A jegyzett tőke befizetett részeinek rendelkezésre bocsátása” költségvetési jogcím fedezi. A részvények teljes, Alapnak fizetendő vételára magában foglalja a befizetett tőke névleges értékét, valamint a részvények ázsióját, ami az Alap pénzügyi teljesítményét tükrözi. Az árral kapcsolatos bizonytalanságok kompenzálására a Bizottság javaslata értelmében a négyéves időszakban az Alap által a Közösségnek fizetett osztalékot használják a tőkeemelés költségei egy részének fedezésére.

A költségvetési rendelet végrehajtási szabályainak 10. cikke úgy rendelkezik, hogy a célhoz kötött bevételek beállításához megfelelő költségvetési struktúrára és megjegyzésekre van szükség. Ezért az előzetes költségvetésmódosító-tervezet a „01 04 09 01. EBA – A jegyzett tőke befizetett részeinek rendelkezésre bocsátása” kiadási jogcím, valamint a „8 5 0. Az EBA által fizetett osztalékok” bevételi jogcímcsoport költségvetési megjegyzéseinek aktualizálását javasolja.

2.6. Európai Szociális Civil Szervezetek Platformja

A 2007-2013 közötti időszakban a tevékeny uniós polgárság támogatására irányuló „Polgárok Európáért” program létrehozására vonatkozó bizottsági javaslat más intézkedések mellett magában foglalja az európai szintű civil társadalmi szervezetek strukturális támogatását (2. intézkedés: Tevékeny civil társadalom Európában).

Az előző pénzügyi terv keretében az Európai Szociális Civil Szervezetek Platformját, akárcsak a többi civil társadalmi szervezetet a 3. fejezetből („Belső politikák”) finanszírozták. Az új többéves pénzügyi kereten belül a „Polgárok Európáért” program jogalapja a 3b. fejezetben („Uniós polgárság”) található. A 2007. évi költségvetésben az Európai Szociális Civil Szervezetek Platformjának működési költségei tévesen az 1a. fejezetbe („Versenyképesség a növekedésért és a foglalkoztatásért”) kerültek. Ezért technikai korrekcióra van szükség ahhoz, hogy ezt a költségvetési jogcímcsoportot a jogalappal összhangban a 3b. fejezetbe beillesszék. Ez mind a kötelezettségvállalások, mind a kifizetések esetében 620 000 euro átcsoportosítását vonja maga után az 1a. fejezetből a 3b. fejezetbe.

2.7. A Svájci Államszövetség részvétele a közösségi programokban

Az Európai Közösség és a Svájci Államszövetség közötti, Svájc számos közösségi programban történő részvételéről szóló megállapodás végrehajtásának figyelembevétele érdekében e programok kapcsolódó költségvetési megjegyzéseit aktualizálni kell. Ennek valamennyi részletét a költségvetési melléklet tartalmazza; a megjegyzésk aktualizálása a közösségi statisztikai programot, az egész életen át tartó tanulást, a tevékeny ifjúságot, a Media-programot és az Európai Környezetvédelmi Ügynökséget érinti.

[1] HL L 248., 2002.9.16., 1. o.